SCB Financial Markets คาดกรอบเงินบาท วันนี้ 35.35 – 35.55 บ./ดอลลาร์ 
SCB Financial Markets คาดกรอบเงินบาท วันนี้ (27 มิ.ย.65) อยู่ที่ 35.35 - 35.55 บ./ดอลลาร์ โดยค่าเงินบาทแข็งค่าขึ้นเล็กน้อยจากดอลลาร์ที่อ่อนค่าลงในวันศุกร์
SCB Financial Markets คาดกรอบเงินบาท วันนี้ (27 มิ.ย.65) อยู่ที่ 35.35 - 35.55 บ./ดอลลาร์ โดยค่าเงินบาทแข็งค่าขึ้นเล็กน้อยจากดอลลาร์ที่อ่อนค่าลงในวันศุกร์
27 มิ.ย. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (27 มิ.ย.65) มีแนวโน้มเคลื่อนไหวในกรอบ 35.35 – 35.55 บาท/ดอลลาร์
โดยค่าเงินบาทแข็งค่าขึ้นเล็กน้อย จากดอลลาร์ที่อ่อนค่าลงในวันศุกร์และปิดตลาดสัปดาห์นี้ในแดนลบเป็นครั้งแรกในเดือนมิถุนายน
สำหรับปัจจัยสำคัญที่ส่งผลกระทบต่อดอลลาร์ คือการดิ่งลงของราคาน้ำมันและราคาสินค้าโภคภัณฑ์ ซึ่งช่วยลดความกังวลเรื่องภาวะเงินเฟ้อ ขณะที่ตลาดหุ้นมีการปรับตัวดีขึ้น
อย่างไรก็ตาม ตัวเลขดัชนีความเชื่อมั่นผู้บริโภคสหรัฐร่วงจาก 58 ในเดือนพฤษภาคม สู่ 50 ในเดือนมิถุนายน แสดงให้เห็นว่าตลาดยังมีความกังวลเรื่องภาวะเศรษฐกิจถดถอย